Názov konferencie:

III. odborná konferencia Operačného strediska záchrannej zdravotnej služby

„Porozumenie, pomoc, profesionalita – 20 rokov s vami“

Miesto konania: hotel Holiday Inn, Športová 2, Žilina

Dátum: 15. - 16.05.2025

**Hlavné témy:**

1. Zmeny v neodkladnej zdravotnej starostlivosti a pohľad zo zahraničia

V dvoch blokoch sú prednášajúcimi zahraniční pozvaní hostia, ktorí svojimi prezentáciami umožnia účastníkom konferencie nahliadnuť, ako fungujú   
v zahraničí jednotlivé systémy v rezortoch zdravotníctva v segmente poskytovania neodkladnej zdravotnej starostlivosti a prevádzkovania záchrannej zdravotnej služby. Účastníci budú mať možnosť porovnať skúsenosti   
zo zahraničia s aktuálne navrhovanými zmenami v Slovenskej republike.

1. Súčasnosť a budúcnosť operačného riadenia záchrannej zdravotnej služby

Ďalšie dva bloky budú venované domácim pozvaným prispievateľom.   
V príspevkoch zhodnotia 20 ročnú spoluprácu a umožnia náhľad na vízie   
a možnosti ďalšieho rozvoja.

1. Nové technológie v záchrannej zdravotnej službe a spolupráca s IZS

Tretí tematický celok bude o inováciách v systéme riadenia a koordinácie záchrannej zdravotnej služby v technologickej oblasti a zároveň bude venovaný riadiacim subjektom integrovaného záchranného systému, ktoré aktívne vstupujú do riadenia a koordinácie poskytovania neodkladnej zdravotnej starostlivosti   
v prednemocničnej fáze.

1. Varia a kazuistiky

Vo štvrtom tematickom sa budeme zaoberať zaujímavými kazuistikami   
a udalosťami, ktoré boli niečím špecifické, zložité na riešenie a napriek tomu boli vyriešené v spolupráci s poskytovateľmi záchrannej zdravotnej služby a IZS správne.

Všetky príspevky sú vyžiadané.

**Cieľ konferencie:**

Prestížne podujatie s medzinárodnou účasťou, bude mapovať 20 rokov spolupráce jednotlivých zložiek integrovaného záchranného systému na Slovensku a zároveň poskytne aj pohľad zo zahraničia.

Cieľom konferencie je stretnutie všetkých zložiek integrovaného záchranného systému na jednej vzdelávacej platforme tak, aby sa mohli navzájom vymieňať aktuálne informácie o systéme a špecifikách ich činností. Budú môcť porovnávať poskytovanie neodkladnej zdravotnej starostlivosti v prednemocničnej sfére, porovnávať spoločné kvalitatívne ukazovatele, inovácie a rozvojový potenciál, s cieľom porovnať výsledky kvality poskytovaných služieb. Vzájomné oboznamovanie sa s činnosťami jednotlivých operačných stredísk integrovaného záchranného systému, možnosťami ich vzájomnej kooperácie pri koordinácii a riadení svojich zložiek pri riešení udalosti s ohrozením zdravia a života občanov a stanovovanie spoločných postupov v operačnom riadení   
v konečnom dôsledku skvalitní v praxi poskytovanie služieb v neodkladnej zdravotnej starostlivosti.

**Vedecký a programový výbor:**

MUDr. Jozef Karaš, MPH., MSc.

MUDr. Beáta Bodnárová, MPH.

Ing. et Mgr. Viliam Sládek, MPH.

Ing. et Mgr. Peter Hudák, MPH.

Mgr. Jakub Palúch, MPH.

**Počet prezentácií:** 21 (z toho 5 zahraničných)

**Predbežný program:**

Štvrtok 15.05.2025

08:30 Oficiálne zahájenie konferencie, príhovory

**09:00 - 11:15 I. blok prednášok (á 30 – 45 min s prekladom)**

**Zmeny v neodkladnej zdravotnej starostlivosti a pohľad zo zahraničia**

1. OS ZZS SR MUDr. Jozef Karaš Reforma ZZS – zámery a výsledky

2. EC&CC Sofia Gebath-Wicho Neemergenté linky a transporty v

Sankt Poelten Rakúsku

3. OMSZ MD. Gábor Csató Organizácia ZZS v Maďarsku

**11:30 - 12:45 II. blok prednášok (á 20 min)**

**Zmeny v neodkladnej zdravotnej starostlivosti a pohľad zo zahraničia**

1. ZZSPK PhDr. Antonín Pojeta Nezdravotnický operátor ZOS - praxe

zkušenosti nejen v Plzeňském kraji

2. ZZSHMP MUDr. Ondřej Franěk BLS posádky v Praze – rizika a komplikace

3. OS ZZS SR Mgr. Dalibor Pavlík Cezhraničná spolupráca – aktuálny stav

**13:30 - 14:40 III. blok prednášok (á 20 min)**

**Súčasnosť a budúcnosť operačného riadenia záchrannej zdravotnej služby**

1. ZZS Košice MUDr. Marián Sedlák Naše skúsenosti s RV

2. OS ZZS SR Ing. et Mgr. Viliam Sládek Operačné riadenie RV

3. OS ZZS SR MUDr. Beáta Bodnárová Návrh na zmenu MKT

**15:00 - 16:15 IV. blok prednášok (á 15 min)**

**Súčasnosť a budúcnosť operačného riadenia záchrannej zdravotnej služby**

1.SSUMaMK MUDr. Attila Gányovics SSUMaMK- realita súčasnosti a

vízia budúcnosti.

2.SRR MUDr. Jozef Köppl Najnovšie poznatky z UM

3. ATE MUDr. Iveta Križalkovičová 20 rokov spolupráce

4. MsP Bratislava Mgr. Imrich Hempfinger Rozvoj spolupráce a nové výzvy MsPBA

18:30 - 19:30 Večera formou rautu

19:30 Slávnostné odovzdávanie ocenení NC ZZS

Spoločenský večer

**Piatok 16.05.2025**

**08:30 - 10:00 V. blok prednášok (á 15 min)**

**Nové technológie v ZZS a spolupráca s IZS**

1. OS ZZS SR Ing. Juraj Kochan Nové technológie v ZZS a výzvy   
 do budúcnosti

2. HaZZ plk. Ing. Jaroslav Kašička Operačné riadenie v HaZZ

3.112 Mgr. Lucia Kašpráková Číslo tiesňového volania 112 a

spolupráca so ZZS

4. PZ SR vyhradená prezentácia ...............................

**10:15 - 11:45 VI. Blok prednášok (á 15 min)**

Varia a kazuistiky

1. KOS ZZS BA - TT Kazuistiky z praxe a zaujímavosti

2. KOS ZZS NR - BB Kazuistiky z praxe a zaujímavosti

3. KOS ZZS KE - PP Kazuistiky z praxe a zaujímavosti

4. KOS ZZS ZA – TN Kazuistiky z praxe a zaujímavosti

11:45 - 12:30 Vyhodnotenie a záver konferencie

**Forma:** prezenčne aj online